       S.C. UTILITĂŢI PUBLICE BRAN SRL, organizează la sediul său din comuna Bran, sat Sohodol, str. Aluniş nr. 2, jud. Braşov, în conformitate cu prevederile Ordonanţei de Guvern 109 din 2011 privind guvernanţa corporativă a întreprinderilor publice, selecția candidaților si concurs, în vederea desemnării directorului general al SC UTILITĂŢI PUBLICE BRAN SRL.Calendarul desfăşurării procedurii, criteriile de selecţie şi bibliografia pot fi obţinute de la sediul SC Utilităţi Publice Bran SRL din Bran, str. Aluniş nr.2, jud. Braşov sau de pe pagina de internet www.utilitatipublicebran.ro. pana în data de 
28.12.2020.  

                              Procedura de recrutare și selecție 
Procedura de recrutare și selecție  cuprinde trei etape:

-      Etapa I – selecția dosarelor;
-      Etapa II – proba scrisă – pentru candidații declarați “admis”, după desfășurarea primei etape. 
-      Etapa III – interviul –pentru candidaţii declaraţi admis după desfăşurarea celei de a doua etape

     Candidaţii vor fi evaluați și selectați pe baza cunoștințelor, experienței și a abilităților manageriale.

     Pentru interviu,  candidații vor prezenta o  strategie de management având ca scop eficientizarea activităţii SC UTILITĂŢI PUBLICE BRAN SRL, pentru atingerea obiectivelor şi criteriilor de performanţă din planul de administrare al societăţii, viziunile şi concepţiile de viitor; prezentarea contribuţiilor proprii propuse.

      Strategia de mangement va dezvolta prevederile planului de administrare al consiliului de administraţie al  SC UTILITĂŢI PUBLICE BRAN SRL aprobat prin HCL Bran 80 din 16.10.2015.
 

 Recrutarea şi selecția candidaților  se realizează astfel :

1.Îndeplinirea condițiilor legale de participare, demonstrate prin conținutul dosarului de participare 
- dosarul fiecărui candidat trebuie să conţină toate documentele solicitate

- dosarele vor avea menţiunea admis sau respins; dosarele  respinse vor fi însoţite de motivul respingerii şi se va consemna în procesul verbal care va fi afişat la sediul societăţii
- contestaţiile privind selecţia dosarelor se depun într-o zi lucrătoare de la afişarea procesului verbal şi vor fi soluţionate într-o zi lucrătoare de la data depunerii   

2.Promovarea probei scrise-
-  pentru proba scrisă comisia de concurs se vor elabora trei seturi de subiecte în ziua desfăşurării probei scrise
- fiecare subiect de concurs va conţine 5 întrebări din bibliografia prevăzută pentru concurs, punctajul pentru fiecare întrebare este de 20 de puncte, punctajul total pentru proba scrisa fiind de 100 puncte.
- sunt declaraţi admişi pentru proba următoare candidaţii care au obţinut minimum 60 de puncte
-rezultatele vor fi consemnate într-un proces verbal care va  fi afişat la sediul societăţii

- contestaţiile privind rezultatele  probei scrise se depun într-o zi lucrătoare de la afişarea procesului verbal şi vor fi soluţionate într-o zi lucrătoare de la data depunerii   
3.Interviul-prezentarea unei strategii de management, capacitatea managerială /viziune, misiune, obiective pe termen scurt, mediu și lung.

 Fiecare membru al comisiei de concurs poate adresa întrebări candidatului.Întrebările şi răspunsurile se consemnează în scris într-un proces verbal.Pentru interviu punctajul este de maximum 100 puncte, structurat astfel :   
 

a)    Capacitate managerială, viziune - 30 puncte.
b)    Obiective propuse – 70 puncte:
· 25 – tehnice

· 25 – economice

· 20 – de dezvoltare
     - rezultatele vor fi consemnate într-un proces verbal care va  fi afişat la sediul societăţii

- contestaţiile privind rezultatele  interviului se depun într-o zi lucrătoare de la afişarea procesului verbal şi vor fi soluţionate într-o zi lucrătoare de la data depunerii   
Punctajul final se calculează ca medie aritmetică  a punctajelor obţinute la proba scrisă şi la proba interviului.Punctajul final obţinut de candidaţi trebuie să fie de minimum 60 de puncte.Comunicarea rezultatului la fiecare probă şi a rezultatului final al concursului se face prin specificarea punctajului final al fiecărui candidat şi a menţiunii admis sau respins.
CALENDARUL DESFĂȘURĂRII PROCESULUI DE RECRUTARE ȘI SELECȚIE  A CANDIDAŢILOR, ÎN VEDEREA DESEMNĂRII DIRECTORULUI GENERAL AL SC UTILITĂŢI PUBLICE BRAN SRL

	Consiliul de administraţie formuleză anunţul, stabileşte criteriile de selecţie privind recrutarea  directorului general
	   
	  24.11.2020

	Anunţul privind selecţia directorului general
	Se publică în două ziare  şi pe pagina web sau la sediul societăţii
	 27.11.2020

	Stabilirea termenului de depunere a dosarelor
	Se stabileşte termenul limită
	28.12.2020

	Primirea şi înregistrarea dosarelor candidaţilor pentru ocuparea postului 
	Registratura SC UTILITĂŢI PUBLICE BRAN SRL va primi dosarele candidaţilor până la termenul stabilit , ora 15.00
	27.11.2020-
28.12.2020

	Verificarea dosarelor candidaţilor
	Consiliul de administraţie   verifică actele depuse la fiecare dosar în parte 
	05.01.2021

	Întocmirea şi înregistrarea  procesului verbal privind analiza dosarelor 
	După verificarea dosarelor se va întocmi un proces verbal de către consiliul de administraţie. Dosarele incomplete vor fi respinse
	05.01.2021

	Anunţarea rezultatelor verificării dosarelor 
	Consiliul de administraţie   va întocmi şi va afişa pe pagina web sau sediul societăţii un anunţ cu privire la rezultatul verificării dosarelor.Vor fi anunţaţi candidaţii admişi cu privire la susţinerea interviului şi probei scrise.
	05.01.2021

	Susţinerea probei scrise
	Derularea celei de-a doua etape a procesului de recrutare şi selecţie.


	07.01.2021

	Anunţarea rezultatelor probei scrise 
	Afişare la sediul societăţii

Comunicare către candidaţi
	08.01.2021

	Susţinerea probei interviului
	Derularea celei de a treia etape a procesului de recrutare şi selecţie.

Întocmirea unui proces verbal în urma susţinerii interviului de către candidaţi
	11.01.2021

	Anunţarea, afişarea rezultatelor şi desemnarea  candidatului care îndeplineşte toate criteriile pentru funcţia de director general  
	Consiliul de administraţie   va întocmi şi va afişa pe pagina web sau la sediul societăţii un anunţ cu privire la rezultatele susţinerii interviului/probei scrise.

	11.01.2021

	Numirea directorului general
	Consiliul de administraţie va adopta hotărârea privind numirea directorului general 
	                              11.01.2021


Condiţii de participare
1.  Cetăţenie română / cetăţenie aparţinând  altor state membre ale Uniunii Europene şi domiciliul în România;

2.  Cunoaşterea perfectă a limbii române (scris, vorbit);

3.  Stare de sănătate corespunzătoare care să-i permită îndeplinirea funcţiei de director general, atestată pe bază de documente medicale;

4.  Capacitate de exerciţiu deplină  

5.  Studii superioare de lungă durată tehnice , economice, juridice;
6.  Minimum 4 ani de experienţă profesională  în activitatea unor întreprinderi publice, instituţii publice sau societăţi comerciale al căror obiect de activitate este acelaşi, sau asemănător, cu cel al  SC UTILITĂŢI PUBLICE BRAN SRL
7.  Cunoaşterea aprofundată a cadrului legislativ din România în materie de furnizare a apei, colectarea şi epurarea apelor menajere, salubrizare  şi a reglementărilor incidente la nivel local , cunoaşterea legislaţiei societăţilor comerciale şi a ordonanţei privind guvernanţa corporativă a întreprinderilor( Legea 51/2006 –legea serviciilor comunitare de utilităţi publice art.29-37, Legea 241/2006-legea serviciului de alimentare cu apă şi canalizare art.28-33, Legea 101/2006-legea serviciului de salubrizare art.2, art.25-29, OUG 109/2011 privind guvernanţa corporativă a întreprinderilor art.25-39 si art.51-59,Legea 31/1990-legea societăţilor comerciale art.191-203, art.204-221, art.252-261)
 8. Abilităţi, calităţi şi aptitudini necesare: organizare şi coordonare, analiză şi sinteză (inclusiv a datelor economice), planificare şi acţiune strategică, control şi identificare a deficienţelor, gestionarea riscurilor, rezolvare eficientă a obiectivelor şi problemelor, gândire strategică, excelentă comunicare orală şi scrisă, lucru eficient în echipă atât ca lider, cât şi ca membru al acesteia, bună capacitate de relaţionare cu superiorii, colegii, subordonaţii, abilităţi de negociere şi de mediere, capacităţi de gestionare eficientă a resurselor alocate;

Dosarul de participare  trebuie să conţină obligatoriu:
1.  Scrisoare de intenţie.

2.  Curriculum Vitae  

3.  Copie după actul de identitate sau orice alt document care atestă identitatea, potrivit legii.

4.  Copii după documentele care atestă educaţia şi pregătirea profesională (diplomă de licenţă sau alte cursuri de specializare / perfecţionare  ).

5.  Documente / adeverinţă în original, din care să rezulte experienţa în activitatea unor întreprinderi publice, instituţii publice, regii autonome sau societăţi comerciale , inclusiv din sectorul privat, din domeniul de activitate al SC UTILITĂŢI PUBLICE BRAN SRL
6.  Cazier judiciar sau declaratie pe propria raspundere ca nu a savarsit fapte penale care sa fie consemnate in cazierul judiciar  

7.  Adeverinţă medicală care să ateste starea de sănătate corespunzătoare şi capacitatea deplină de exerciţiu.  
8.  Declaraţie de consimţământ care să confirme acordul candidatului de a se procesa datele sale personale în scopul realizării procedurii de recrutare şi selecţie, precum şi acordul de a permite comisiei verificarea informaţiilor furnizate.

9.  Copie după carnetul de muncă/ extras din REVISAL sau adeverinţă, după caz.

10.  Declaraţie   pe propria răspundere, dată în conformitate cu prevederile art. 6, 7 din O.U.G. nr. 109 / 2011, privind guvernanţa corporativă a întreprinderilor publice şi ale art. 326 din Codul Penal privind falsul în declaraţii.

11.  Declaraţie pe propria răspundere, potrivit căreia, în ultimii 10 ani, nu a fost destituit dintr-o funcţie  sau/şi nu i-a fost reziliat contractul individual de muncă din motive imputabile candidatului la funcţia de director general.

12.Declaraţie  pe propria răspundere că nu a desfăşurat activităţi de poliţie politică 
